Rikunarita-ORG/Wikinium huggingface dataset:
# ชากา คาน

| ชากา คาน |
| --- |
| แสดงในแคลิฟอร์เนีย |
| ข้อมูลพื้นฐาน |
| ชื่อเกิด | Yvette Marie Stevens |
| รู้จักในชื่อ | The Queen of Funk Soul |
| เกิด |  (1953-03-23) 23 มีนาคม ค.ศ. 1953 |
| ที่เกิด | นอร์ทชิคาโก รัฐอิลลินอย สหรัฐอเมริกา |
| แนวเพลง | อาร์แอนด์บี, ฟังก์, โซล, ป็อป, แจ๊ซ, ร็อก |
| อาชีพ | นักร้อง, นักแต่งเพลง |
| ช่วงปี | 1969-1978,1983 (วง) 1978-ปัจจุบัน (เดี่ยว) |
| ค่ายเพลง | MCA (1972-1979) Warner Bros. (1978-2000) Burgundy (2005-ปัจจุบัน) |
| คู่สมรส | Assan Khan (1970–71) Richard Holland (1974–80) Doug Rasheed (2001–ปัจจุบัน) |
|  |
| เว็บไซต์ | ChakaKhan.com |

**ชากา คาน** (อังกฤษ: *Chaka Khan*) เกิดเมื่อวันที่ 23 มีนาคม ค.ศ. 1953 เป็นนักร้อง-นักแต่งเพลง ชาวอเมริกัน เป็นที่รู้จักในผลงานเพลงฮิตอย่าง "I'm Every Woman", "Ain't Nobody", "I Feel for You" และ "Through the Fire" เธอยังร้องเพลงในรายการโทรทัศน์อย่างรายการ *Reading Rainbow* เธอยังร่วมร้องกับวงฟังก์ที่ชื่อ รูฟัส มีเพลงฮิตอย่าง "Tell Me Something Good", "You Got The Love", "Once You Get Started", 'Sweet Thing", "Everlasting Love" และ "Stay" ก่อนที่เธอยังออกผลงานเดี่ยว ปัจจุบันเธอได้รับการยกย่องว่าเป็น "Queen of Funk" หรือ "ราชินีเพลงฟังก์"

## อ้างอิง
# วัฒนธรรมประชานิยม

งานกราฟิตี้ถือเป็นวัฒนธรรมประชานิยมหนึ่ง
**วัฒนธรรมประชานิยม** (อังกฤษ: popular culture หรือ pop culture) หมายถึง วัฒนธรรมที่เป็นที่นิยมของผู้คนในสมัยนั้น เกิดจากการสื่อสารของบุคคล ความต้องการของวัฒนธรรมในจังหวะช่วงเวลานั้น ซึ่งเกิดขึ้นทุกวันและแสดงเป็นภาพลักษณ์ออกมา ซึ่งสามารถรวมได้ถึงทุกอย่างไม่ว่าจะเป็นการทำอาหาร การแต่งกาย สื่อมวลชน กีฬา หรือวรรณกรรม วัฒนธรรมประชานิยมมักมีลักษณะตรงข้ามกับวัฒนธรรมระดับสูง

วัฒนธรรมประชานิยมคือทุกสิ่งทุกอย่างที่เป็นความคิด มุมมอง ทัศนคติ ภาพลักษณ์ การเลียนแบบ และปรากฏการณ์ต่าง ๆ ที่เชื่อกันอย่างไม่เป็นทางการว่าเป็นสิ่งที่ชื่นชอบของสังคมในท่ามกลางวัฒนธรรมกระแสหลัก

ส่วนหนึ่งในวัฒนธรรมสมัยนิยม เช่น เพลงป็อปหรือเพลงสมัยนิยมที่จะเน้นในลักษณะตามความชอบของคนในสมัยนั้น เพลงป็อปในประเทศญี่ปุ่นจะเรียกว่า "เจป็อป" ส่วนเพลงป็อปในประเทศไทย จะเรียกว่า "ทีป็อป" ส่วนเพลงป็อปในประเทศเกาหลี (โดยเฉพาะประเทศเกาหลีใต้) จะเรียกว่า "เคป็อป"

## อ้างอิง
# คัลเจอร์คลับ

| คัลเจอร์คลับ |
| --- |
| คัลเจอร์คลับในปี 2016 จากซ้ายไปขวา: รอย เฮย์, บอย จอร์จ และไมกีย์ เครก |
| ข้อมูลพื้นฐาน |
| ที่เกิด | ลอนดอน อังกฤษ |
| แนวเพลง | นิวเวฟ, ป็อป, โซล, บลูอายด์โซล, แดนซ์ร็อก, โซฟิสติป็อป |
| ช่วงปี | 1981–1986, 1998–2002, 2011–ปัจจุบัน |
| ค่ายเพลง | Virgin Records, Epic Records |
|  |
| สมาชิก | บอย จอร์จ รอย เฮย์ ไมกีย์ เครก |
|  |
| อดีตสมาชิก | จอน มอสส์ |

**คัลเจอร์คลับ** (อังกฤษ: *Culture Club*) เป็นวงดนตรีป็อปจากอังกฤษ ก่อตั้งวงในปี 1981 ปัจจุบันประกอบด้วยสมาชิก บอย จอร์จ (นักร้องนำ), ไมกีย์ เครก (กีตาร์เบส) และรอย เฮย์ (กีตาร์และคีย์บอร์ด) คัลเจอร์คลับมีเพลงฮิตในหลายประเทศทั่วโลก มีเพลงฮิตอันดับ 1 ในอังกฤษคือ "Do You Really Want to Hurt Me" และเพลง "Karma Chameleon" ที่ขายในอังกฤษได้ 1.4 ล้านแผ่นและถือเป็นซิงเกิลฮิตที่ขายดีที่สุดในปี 1983 และขึ้นอันดับ 1 ในสหรัฐอเมริกา 3 สัปดาห์ ขายได้ 1.3 ล้านแผ่น อีกทั้งยังขึ้นอันดับ 1 ใน 16 ประเทศ

คัลเจอร์คลับเป็นหนึ่งในวงดนตรีที่ประสบความสำเร็จอย่างสูงช่วงคริสต์ทศวรรษ 1980 พวกเขามียอดขายมากกว่า 50 ล้านชุด และเคยได้รับรางวัลบริตอะวอดส์ สาขาศิลปินกลุ่มบริติชยอดเยี่ยม และรางวัลแกรมมี สาขาศิลปินหน้าใหม่ยอดเยี่ยมในปี 1984 พวกเขาแยกวงในปี 1986 ก่อนจะกลับมารวมตัวใหม่ในปี 1998

## สตูดิโออัลบั้ม

* 1982 *Kissing to Be Clever*
* 1983 *Colour by Numbers*
* 1984 Wak*ing Up with the House on Fire*
* 1986 *From Luxury to Heartache*
* 1999 *Don't Mind If I Do*
* 2018 *Life*

## อ้างอิง
# พอล แองคา

| พอล แองคา |
| --- |
| พอล แองคา ปี 2007 |
| ข้อมูลพื้นฐาน |
| ชื่อเกิด | พอล อัลเบิร์ต แองคา |
| เกิด |  (1941-07-30) 30 กรกฎาคม ค.ศ. 1941 |
| ที่เกิด | ออตทาวา รัฐออนแทริโอ แคนาดา |
| แนวเพลง | ป็อป แจ๊ซ ร็อก |
| อาชีพ | นักร้อง นักแต่งเพลง |
| ช่วงปี | 1955 - ปัจจุบัน |

**พอล อัลเบิร์ต แองคา** (อังกฤษ: *Paul Albert Anka*), OC เกิดเมื่อวันที่ 30 กรกฎาคม ค.ศ. 1941 ในออตทาวา รัฐออนแทริโอ เป็นนักร้อง นักแต่งเพลง นักแสดงชาวแคนาดา ที่มีเชื้อสายเลบานอน เขาเป็นพลเมืองอเมริกันในปี 1990

แองคา โด่งดังในฐานะทีนไอดอลในช่วงปลายทศวรรษ 1950 และทศวรรษ 1960 เขามีเพลงดังอย่าง "Diana", "Lonely Boy", และ "Put Your Head on My Shoulder" เขายังเขียนเพลงดังที่เป็นที่รู้จักอย่างเพลงธีม *The Tonight Show Starring Johnny Carson* และเพลงดังของทอม โจนส์ ที่ชื่อ She's A Lady และแต่งเนื้อให้กับเพลงประจำตัวของแฟรงก์ ซินาตรา ที่ชื่อ "My Way"

## อ้างอิง
# การขาดแคลน

**การขาดแคลน** หรือ **ภาวะขาดแคลน** เป็นภาวะหรือสถานการณ์ที่มีอุปทานไม่เพียงพอต่ออุปสงค์ ในเรื่องของเศรษฐศาสตร์ หรือ ภาวะที่มีบางอย่างไม่เพียงพอต่อความต้องการ เช่น การขาดแคลนสารอาหาร

## ปัญหาการขาดแคลนทางเศรษฐศาสตร์

* การขาดแคลนพลังงาน เช่น การขาดแคลนน้ำมันเชื้อเพลิง
* การขาดแคลนทรัพยากร เช่น ขาดแคลนน้ำ
* การขาดแคลนบุคลากร เช่น การขาดแคลนครู การขาดแคลนแพทย์ การขาดแคลนแรงงาน

## ดูเพิ่ม

* การขาดแคลนอาหาร
# แลค วาแวนซา

| แลค วาแวนซา |
| --- |
| Lech Wałęsa |
| แลค วาแวนซา เมื่อ ค.ศ. 2009 |
|  |
| ประธานาธิบดีโปแลนด์คนที่ 2 |
| **ดำรงตำแหน่ง** 22 ธันวาคม ค.ศ. 1990 – 22 ธันวาคม ค.ศ. 1995 |
| นายกรัฐมนตรี | Tadeusz Mazowiecki Jan Krzysztof Bielecki Jan Olszewski Waldemar Pawlak Hanna Suchocka วัลแดมาร์ ปัฟลัก ยูแซฟ ออแล็กซือ |
| ก่อนหน้า | วอยแชค ยารูแซลสกี |
| ถัดไป | อาแล็กซันแดร์ กฟัชแญฟสกี |
|  |
| ข้อมูลส่วนบุคคล |
| เกิด |  (1943-09-29) 29 กันยายน ค.ศ. 1943 ปอปอวอ เยอรมนี (โปแลนด์ในปัจจุบัน) |
| การเข้าร่วม พรรคการเมืองอื่น | โซลิดาริตี (ค.ศ. 1980–1988) Solidarity Citizens' Committee (ค.ศ. 1988–1993) Nonpartisan Bloc for Support of Reforms (ค.ศ. 1993–1997) Solidarity Electoral Action (ค.ศ. 1997–2001) Christian Democracy of the 3rd Polish Republic (ค.ศ. 1997–2001) |
| คู่สมรส | Mirosława Danuta Gołoś  (ค.ศ. 1969–ปัจจุบัน)  |
| บุตร | Bogdan, Sławomir, Przemysław, Jarosław, Magdalena, Anna, Maria Wiktoria และ Brygida Wałęsa |
| บุพการี | Bolesław Wałęsa Feliksa Kamieńska |
| ลายมือชื่อ |  |
|

เสียงของแลค วาแวนซา
ระยะเวลา: 29 seconds0:29
วาแวนซาภายหลังจากการลงนามข้อตกลงกดัญสก์ บันทึกเมื่อวันที่ 31 สิงหาคม ค.ศ. 1980
 |
|  |

**แลค วาแวนซา** (โปแลนด์: *Lech Wałęsa*) เป็นรัฐบุรุษ นักเคลื่อนไหวสิทธิแรงงานชาวโปแลนด์ และผู้ได้รับรางวัลโนเบลสาขาสันติภาพเมื่อ ค.ศ. 1983

วาแวนซาดำรงตำแหน่งประธานาธิบดีโปแลนด์ระหว่างปี ค.ศ. 1990–1995 (พ.ศ. 2533–2538) หลังจากการชนะการเลือกตั้งเมื่อค.ศ. 1990 วาแวนซาเป็นประธานาธิบดีโปแลนด์คนแรกที่ได้มาจากการเลือกตั้งตั้งแต่ ค.ศ. 1926 และเป็นประธานาธิบดีโปแลนด์คนแรกที่ได้มาจากการเลือกตั้งทางตรง ในช่วงสาธารณรัฐประชาชนโปแลนด์นั้น วาแวนซาประกอบอาชีพช่างไฟฟ้าและได้เข้าร่วมสหภาพแรงงานโซลิดาริตีจนได้ขึ้นเป็นหัวหน้าของสหภาพแรงงานดังกล่าวในที่สุด ระหว่างนั้นเขาได้ทำการเรียกร้องประชาธิปไตยในโปแลนด์อยู่หลายครั้งจนกระทั่งเมื่อ ค.ศ. 1989 ระบอบคอมมิวนิสต์ที่ปกครองโปแลนด์มาตั้งแต่จบสงครามโลกครั้งที่สองนั้นได้สิ้นสุดลง อันเป็นการเร่งให้สงครามเย็นจบเร็วขึ้นอย่างมีนัยสำคัญ

เมื่อครั้นยังประกอบอาชีพช่างไฟฟ้าที่อู่ต่อเรือเลนิน วาแวนซาได้ผันตัวเป็นนักเคลื่อนไหวสหภาพแรงงานที่ซึ่งเขานั้นถูกจับตามองโดยรัฐ โดนไล่ออกจากงานใน ค.ศ. 1976 และถูกจับกุมอยู่หลายครั้ง ในเดือนสิงหาคม ค.ศ. 1980 วาแวนซาเป็นเครื่องมือสำคัญในการเจรจาทางการเมืองที่ซึ่งนำไปสู่ข้อตกลงแห่งเดือนสิงหาคมระหว่างผู้ประท้วงแรงงานและรัฐบาล เขานั้นเป็นผู้ร่วมก่อตั้งสหภาพแรงงานโซลิดาริตีที่ซึ่งจำนวนสมาชิกเติบโตจนถึงกว่าหมื่นคน

หลังจากการประกาศกฎอัยการศึกในประเทศโปแลนด์และสหภาพแรงงานโซลิดาริตีทำให้เป็นสิ่งผิดกฎหมาย วาแวนซาถูกจับกุมอีกครั้ง หลังจากการปล่อยตัว วาแวนซายังคงเรียกร้องสิทธิแรงงานอยู่และเป็นบุคคลสำคัญในการทำให้เกิดข้อตกลงโต๊ะกลมขึ้นใน ค.ศ. 1989 อันนำไปสู่การเลือกตั้งกึ่งเสรีในปีเดียวกันและรัฐบาลอันนำโดยโซลิดาริตี วาแวนซาเป็นแกนนำในการเปลี่ยนระบอบการปกครองของโปแลนด์จากรัฐสังคมนิยมลัทธิมากซ์–เลนินไปสู่รัฐทุนนิยมตลาดเสรีประชาธิปไตยเสรีนิยม บทบาททางการเมืองของเขาได้ชะงักลงใน ค.ศ. 1995 หลังจากการแพ้การเลือกตั้งประธานาธิบดีในปีดังกล่าว
# ออโรรา (เทพปกรณัม)

**เทพีออโรรา** (อังกฤษ: *Aurora*) เป็นพระนามในตำนานเทพปกรณัมโรมันของเทพีอีออส (Eos) ผู้ซึ่งเป็นเทพีเก่าแก่แห่งรุ่งอรุณของตำนานเทพปกรณัมกรีก คำว่า *Aurora* เป็นคำในภาษาละตินซึ่งแปลว่ารุ่งอรุณ

เทพีออโรราจะปรากฏตัวใหม่ในทุก ๆ เช้า ช่วงเวลารุ่งสาง และโบยบินข้ามท้องฟ้า เป็นการประกาศการมาของตอนเช้า พี่น้องของนางประกอบไปด้วยพระเชษฐาหนึ่งองค์ คือ เทพเฮลิออส (ดวงอาทิตย์) และพระขนิษฐาอีกหนึ่งองค์ คือ เทพีเซเลเน่ หรือเทพีลูน่า (พระจันทร์) เทพีออโรรามีพระสวามีอยู่หลายองค์ และพระโอรสสี่องค์ซึ่งประจำอยู่ ณ ทิศต่าง ๆ สี่ทิศอันได้แก่ ทิศเหนือ ทิศตะวันออก ทิศใต้ และทิศตะวันตก

เทพีออโรรา มีฐานะเทียบเท่าเทพีอีออส ในเทพปกรณัมกรีก และเทพีอุษา (Ushas) ในตำนานเทพปกรณัมของฮินดู

คู่รักคนหนึ่งของนางคือเทพไทโธนัส (Tithonus) องค์ชายแห่งกรุงทรอย เทพีออโรราได้ขอเทพซุส (Zeus) ทำให้องค์ชายเป็นอมตะเช่นเหล่าทวยเทพ แต่นางกลับลืมขอมหาเทพให้เขาคงสภาพเยาว์วัยไม่มีวันแก่ชรา ซึ่งสิ่งนี้ส่งผลให้องค์ชายไทโธนัสชราภาพลงตลอดกาลโดยไม่มีวันตาย (เทพเจ้าโรมัน)
# การสร้างใหม่

**การสร้างใหม่** (อังกฤษ: *remake*) คือ ภาพยนตร์ รายการโทรทัศน์ วิดีโอเกม เพลง หรือรูปแบบความบันเทิง ที่ยึดมาจากของเดิมแล้วนำมาบอกเล่าเรื่องราวโดยอิงการผลิตครั้งก่อน ในรูปแบบสื่อเดียวกัน เช่น "การสร้างใหม่จากภาพยนตร์ในฉบับก่อน" การสร้างใหม่จะเล่าเรื่องราวเดียวกับต้นฉบับ แต่ใช้ ชุดนักแสดงที่แตกต่างกัน และอาจใช้นักแสดงจากฉบับดั้งเดิม เปลี่ยนแปลงแก่นเรื่อง หรือฉากของเรื่อง นอกจากนี้ เนื่องจากการสร้างใหม่จะออกฉายหลังจากงานต้นฉบับสักระยะหนึ่ง จึงอาจมีการใช้เทคโนโลยี การปรับปรุง และเทคนิคใหม่ ๆ ที่ยังไม่มีอยู่หรือเคยใช้กันทั่วไปเมื่อสร้างงานต้นฉบับขึ้นมา คำศัพท์ที่คล้ายกันแต่ไม่มีความหมายเหมือนกันคือ **การจินตนาการใหม่** ซึ่งบ่งบอกถึงความแตกต่างที่มากขึ้นระหว่างภาพยนตร์กับภาพยนตร์ที่เป็นต้นแบบ

## อ้างอิง
# รินตินติน

รินตินติน จากภาพยนตร์เรื่อง Frozen River ปี ค.ศ. 1929
**รินตินติน** (Rin Tin Tin) หรือชื่อเล่น **Rinty** (10 กันยายน พ.ศ. 2461 - 10 สิงหาคม พ.ศ. 2475) เป็นหมาพันธุ์เยอรมันเชพเพิร์ดที่มีชื่อเสียง มันปรากฏตัวในภาพยนตร์เงียบจำนวนมาก ระหว่างปี พ.ศ. 2465 ถึง 2475 ร่วมสมัยเดียวกับสตรองฮาร์ท แต่รินตินตินมีชื่อเสียงกว่า เพราะมีลูกหลานจำนวนหลายรุ่น ยังปรากฏตัวอยู่ในภาพยนตร์ยุคหลังๆ

รินตินติน เกิดในประเทศฝรั่งเศส ถูกพบในสภาพตื่นตระหนกจากเสียงระเบิดในช่วงสงครามโลกครั้งที่หนึ่ง โดยลี ดันแคน ทหารอเมริกัน ผู้นำมันมาเลี้ยงและนำกลับไปสหรัฐอเมริกาด้วย มันมีความสามารถพิเศษ กระโดดได้สูงถึง 3.5 เมตร เป็นที่สะดุดตา ชาร์ลส โจนส์ ผู้สร้างภาพยนตร์ นำมาแสดงภาพยนตร์ในปี พ.ศ. 2465 แสดงเป็นหมาป่าในภาพยนตร์หลายเรื่อง

รินตินติน ตายเมื่อปี พ.ศ. 2475 ที่ลอสแอนเจลิส หลังจาก รินตินติน ตายไปแล้วร่างของมันถูกนำกลับไปฝังที่ประเทศฝรั่งเศส ลูกหลานของมันยังได้ปรากฏในภาพยนตร์ ภาพยนตร์โทรทัศน์ และละครวิทยุ ต่อมาอีกหลายปี

ชื่อของรินตินติน ได้รับการจารึกไว้ที่ ฮอลลีวูด วอล์ก ออฟ เฟม นครลอสแอนเจลิส รัฐแคลิฟอร์เนีย สหรัฐอเมริกา

## แหล่งข้อมูลอื่น

* รินตินติน ที่อินเทอร์เน็ตมูวีเดตาเบส
# การถ่ายภาพยนตร์ฉากสำคัญ

**การถ่ายภาพยนตร์ฉากสำคัญ** (อังกฤษ: *principal photography*) คือขั้นตอนของการถ่ายทำภาพยนตร์และละครโทรทัศน์ ซึ่งแตกต่างจากขั้นตอนก่อนการผลิตและขั้นตอนหลังการผลิต

## บุคลากร

นอกเหนือจากทีมงานสร้างภาพยนตร์หรือละคร เช่น นักแสดง ผู้กำกับ ตากล้อง หรือวิศวกรเสียงและผู้ช่วยที่เกี่ยวข้อง (ผู้ช่วยผู้กำกับ ผู้ช่วยตากล้อง ช่างคุมแขนยื่น) ผู้จัดการกองถ่ายยังมีอำนาจชี้ขาดในการถ่ายทำ พวกเขามีหน้าที่รับผิดชอบในการถ่ายทำแต่ละวัน เช่น จัดการคิวถ่ายทำ จัดหาสถานที่ ทีมงานขนส่ง และจัดเลี้ยงอาหารในกองถ่าย

นอกจากนี้ยังจัดทำรายงานการถ่ายทำประจำวันเพื่อแสดงความคืบหน้าของการถ่ายทำ ซึ่งรวมถึงบทภาพพร้อมคำแนะนำสำหรับห้องตัดต่อเพื่อให้เกิดความต่อเนื่อง หน้าที่เพิ่มเติมระหว่างถ่ายทำได้แก่ ผู้ควบคุมบท ทำหน้าที่ควบคุมความต่อเนื่องในการถ่ายทำ และช่างภาพนิ่งทำหน้าที่ถ่ายภาพเพื่อใช้โปรโมตละครหรือภาพยนตร์

## กระบวนการ

### การเตรียมการ

การถ่ายภาพยนตร์ฉากสำคัญอาจถ่ายทำในสตูดิโอหรือในสถานที่จริง สำหรับสถานที่ขึ้นอยู่กับการเลือก ในขณะที่ถ่ายทำในสตูดิโอ การสร้างฉากอาจมีราคาแพง ค่าใช้จ่ายเป็นปัจจัยหลักเบื้องหลังการถ่ายทำในสถานที่ อย่างไรก็ตามการถ่ายทำกลางแจ้งต้องใช้ต้นทุนสูงกว่าเนื่องจากต้องขนทั้งอุปกรณ์และทีมงานไปยังสถานที่ถ่ายทำ

## อ้างอิง
# คาบาเรต์

คาเฟเลอชานัวร์ ป. 1920
**คาบาเรต์** (ฝรั่งเศส: *cabaret)*; เสียงอ่านภาษาฝรั่งเศส: [kabaʁɛ]) เป็นรูปแบบการแสดงความบันเทิงที่นำเสนอทั้งดนตรี เพลง การเต้นรำ และการละคร สถานที่จัดอาจเป็นผับ กาสิโน โรงแรม ภัตตาคาร หรือไนต์คลับ พร้อมด้วยเวทีการแสดง ผู้ชมมักมีการดื่มหรือรับประทานอาหาร โดยทั่วไปจะไม่มีการเต้น แต่ส่วนใหญ่มักนั่งอยู่กับโต๊ะ และมีการแนะนำการแสดงโดยพิธีกร ความบันเทิงที่ดำเนินโดยกลุ่มนักแสดงหรือตามต้นกำเนิดจากยุโรปมักจะ (แต่ไม่เสมอไป) มุ่งเน้นผู้ชมในวัยผู้ใหญ่และมีลักษณะเป็นเพลงใต้ดินอย่างชัดเจน ในสหรัฐ การแสดงเปลื้องผ้า การแสดงตลกขบขัน การแสดงแดร็ก หรือการขับร้องเดี่ยวพร้อมกับเปียโน เช่นเดียวกับสถานที่จัดที่นำเสนอความบันเทิงในลักษณะนี้ มักถูกมองว่าเป็นคาบาเรต์ด้วย

## ศัพทมูลวิทยา

*คาบาเรต์ (Cabaret)* มาจากภาษาปีการ์หรือภาษาวอลลูนคำว่า *camberete* หรือ *cambret* แปลว่า "ห้องขนาดเล็ก" (คริสต์ศตวรรษที่ 12) ส่วนคำว่า *kaberet* ปรากฏครั้งแรกในเอกสารเมื่อปี 1275 ในเมืองตูร์แน ส่วนภาษาดัตช์ยุคกลางปรากฏคำว่า *caberet* หรือ *cabret* แปลว่า "โรงเตี๊ยม" หรือ "ร้านอาหารราคาประหยัด" (คริสต์ศตวรรษที่ 13)

คำว่า *cambret* อาจมาจากคำดั้งเดิม *chambrette* แปลว่า "ห้องเล็ก ๆ" หรือมาจากภาษานอร์มันคำว่า *chamber* แปลว่า "ทาเวิร์น" อันมาจากคำภาษาละตินตอนปลาย ซึ่งหมายถึง "หลังคาทรงโค้ง"

## อ้างอิง
# ชาลส์ โคเบิร์น

| ชาลส์ โคเบิร์น |
| --- |
| โคเบิร์นเมื่อปี 1939 |
| เกิด | (1877-06-19)19 มิถุนายน ค.ศ. 1877 แมคอน รัฐจอร์เจีย สหรัฐ |
| เสียชีวิต | สิงหาคม 30, 1961(1961-08-30) (84 ปี) นครนิวยอร์ก รัฐนิวยอร์ก สหรัฐ |
| สุสาน | สุสานโบนาเวนเทอร์ |
| อาชีพ | นักแสดง |
| ปีปฏิบัติงาน | 1901–1960 |
| คู่สมรส | อีวัน วิลส์ โคเบิร์น  (สมรส 1906; เสียชีวิต 1937) Winifred Natzka  (สมรส 1959; 1961) |
| บุตร | 7 |

**ชาลส์ โคเบิร์น** (อังกฤษ: *Charles Coburn*; 19 มิถุนายน ค.ศ. 1877 – 30 สิงหาคม ค.ศ. 1961) เป็นนักแสดงชาวอเมริกัน เขาถูกเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยมถึงสามครั้งในภาพยนตร์เรื่อง *เดอะเดวิลแอนด์มิสโจนส์* (1941), *เดอะมอร์เดอะเมอร์ริเออร์* (1943) และ *เดอะกรีนเยียส์* (1946) และได้รับรางวัลจากการแสดงในภาพยนตร์เรื่อง *เดอะมอร์เดอะเมอร์ริเออร์*

โคเบิร์นมีดวงดาวอยู่ในฮอลลีวูดวอล์กออฟเฟม เป็นดวงดาวสำหรับภาพยนตร์อยู่ที่ 6268 ฮอลลีวูดบูเลวาร์ด

## อ้างอิง

## แหล่งข้อมูลอื่น

* ชาลส์ โคเบิร์น ที่อินเทอร์เน็ตมูวีเดตาเบส
* ชาลส์ โคเบิร์น ที่อินเทอร์เน็ตบรอดเวย์ดาตาเบส
* ชาลส์ โคเบิร์น ที่ไฟน์อะเกรฟ
# ดอนทรายใต้น้ำ

ดอนทรายใต้น้ำระหว่างเซนต์แอกเนสและกิวบนหมู่เกาะซิลี นอกฝั่งคอร์นวอล ประเทศอังกฤษ สหราชอาณาจักร
ในวิชาสมุทรศาสตร์ ธรณีสัณฐานวิทยาและโลกศาสตร์ **ดอนทรายใต้น้ำ** (อังกฤษ: shoal, sandbank, sandbar, หรือ gravelbar) เป็นสันดอน ตลิ่งหรือดอนทรายที่จมอยู่ใต้น้ำตามธรรมชาติ ประกอบด้วยหรือปกคลุมด้วยทรายหรือวัสดุร่วนอื่น และยกขึ้นจากชั้นหินแหล่งน้ำจนใกล้ผิวน้ำ มักหมายถึงสันดอน ตลิ่งหรือดอนทรายที่สูงพอเป็นอันตรายต่อการเดินเรือ

คำนี้ยังใช้ได้หลายอย่างซึ่งอาจมีความหมายคล้ายหรือแตกต่างจากที่ใช้ในวรรณกรรมภูมิศาสตร์ ธรณีสัณฐานวิทยาและสมุทรศาสตร์ บางทีคำนี้หมายถึง (1) ที่ค่อนข้างตื้นใด ๆ ใต้ลำน้ำ ทะเลสาป ทะเลหรือแหล่งน้ำอื่น (2) บริเวณหินที่ก้นสมุทรภายในพื้นที่ที่ทำแผนที่เพื่อความมุ่งหมายการเดินเรือ (3) การเติบโตของพืชพรรณที่ก้นทะเลสาบลึกที่เกิดที่ทุกความลึก (4) "shoal" ยังเป็นกริยาหมายถึงกระบวนการเปลี่ยนจากระดับน้ำลึกมาระดับน้ำตื้นกว่า

## อ้างอิง
# วินเซนต์ ไพรซ์

| วินเซนต์ ไพรซ์ |
| --- |
| ไพรซ์จากเรื่อง *House on Haunted Hill* (1959) |
| สารนิเทศภูมิหลัง |
| ชื่อเกิด | Vincent Leonard Price Jr. |
| เกิด | (1911-05-27)27 พฤษภาคม ค.ศ. 1911 เซนต์หลุยส์, สหรัฐอเมริกา |
| เสียชีวิต | 25 ตุลาคม ค.ศ. 1993(1993-10-25) (82 ปี) ลอสแอนเจลิส, สหรัฐอเมริกา |
| ศิษย์เก่า | * มหาวิทยาลัยเยล (BA)
* Courtauld Institute of Art
 |
| คู่สมรส | * Edith Barrett (สมรส 1938; หย่า 1948)
* Mary Grant (สมรส 1949; หย่า 1973)
* Coral Browne (สมรส 1974; เสียชีวิต 1991)
 |
| บุตร | * Vincent Barrett Price
* Victoria Price
 |
| อาชีพ | * นักแสดง
* นักประวัติศาสตร์ศิลปะ
* นักสะสมงานศิลปะ
* นักเขียนเกี่ยวกับอาหาร
 |
| ปีที่แสดง | 1935–1992 |

**วินเซนต์ เลียวนาร์ด ไพรซ์ จูเนียร์** (อังกฤษ: *Vincent Leonard Price Jr.*; 27 พฤษภาคม ค.ศ. 1911 – 25 ตุลาคม ค.ศ. 1993) เป็นนักแสดงชาวอเมริกัน เป็นที่รู้จักในหมู่ผู้ชมภาพยนตร์จากผลงานในแนวสยองขวัญ โดยส่วนใหญ่มักรับบทเป็นตัวร้าย เขาปรากฏตัวบนเวที โทรทัศน์ วิทยุ และในภาพยนตร์มากกว่า 100 เรื่อง ไพรซ์มีชื่อปรากฏบนแผ่นหินรูปดาวจำนวนสองดวงบนฮอลลีวูดวอล์กออฟเฟม ดวงหนึ่งสำหรับภาพยนตร์และอีกดวงสำหรับโทรทัศน์

ผลงานภาพยนตร์ของไพรซ์เรื่องแรงรักบทนำในภาพยนตร์ตลกในปี 1938 เรื่อง *Service de Luxe* เขาเป็นนักแสดงที่รับบทแปลก ๆ โดยแสดงใน *The Song of Bernadette* (1943), *Laura* (1944), *The Keys of the Kingdom* (1944), *Leave Her to Heaven* (1945), *Dragonwyck* (1946), *The Three Musketeers* (1948) และ *The Ten Commandments* (1956). เขาสร้างชื่อจากการรับบทในภาพยนตร์สยองขวัญตั้งแต่เรื่อง *House of Wax* (1953), *The Fly* (1958), *House on Haunted Hill* (1959), *Return of the Fly* (1959), *The Tingler* (1959), *The Last Man on Earth* (1964), *Witchfinder General* (1968), *The Abominable Dr. Phibes* (1971), และ *Theatre of Blood* (1973) เขาร่วมงานกับโรเจอร์ คอร์แมน ในซีรีส์ที่ดัดแปลงจากเรื่องของแอลเลน โพ อย่างเรื่อง *House of Usher* (1960), *The Pit and the Pendulum* (1961), *The Haunted Palace* (1963) และ *The Masque of the Red Death* (1964) ไพรซ์แสดงในซีรีส์ทางโทรทัศน์ซึ่งเป็นผลงานสุดท้ายของเขาในเรื่อง *Batman* รับบทเป็นเอกเฮด

## อ้างอิง
# เลขระบุมาตรฐานของอเมซอน

**เลขระบุมาตรฐานของอเมซอน** (อังกฤษ: *Amazon Standard Identification Number* ตัวย่อ ASIN) เป็นตัวระบุเอกลักษณ์เป็นอักษรเลข ที่กำหนดโดยบริษัทแอมะซอนและบริษัทหุ้นส่วน เพื่อระบุสินค้าต่าง ๆ ภายในบริษัท

## โครงสร้างและการใช้

แม้ ASIN จะเคยเป็นเอกลักษณ์ทั่วโลก แต่การขยายการค้าไปทั่วโลกได้เปลี่ยนสถานการณ์ ASIN ปัจจุบันจึงเป็นเอกลักษณ์เพียงในตลาดสินค้าหนึ่ง ๆ เท่านั้น
แม้สินค้าชนิดเดียวก็อาจมี ASIN หลายค่า และตลาดสินค้าในประเทศต่าง ๆ ก็อาจใช้ ASIN ต่างกันสำหรับสินค้าเดียวกัน
โดยทั่วไปแล้ว ASIN มักต่างกันในตลาดประเทศต่าง ๆ ยกเว้นเป็นสินค้าที่ ASIN จะได้กำหนดโดยค่าระบุนอกระบบที่ใช้เหมือนกันทุกประเทศ เช่น เลขมาตรฐานสากลประจำหนังสือ (ISBN)

สินค้าแต่ละอย่างที่ขายในแอมะซอน.คอมจะมี ASIN ที่เป็นเอกลักษณ์ สำหรับหนังสือที่มีเลขมาตรฐานสากลประจำหนังสือ 10 ตัว ASIN ก็จะเป็นค่า ISBN

หนังสือฉบับ Kindle จะไม่ใช้ค่า ISBN ของหนังสือฉบับพิมพ์ แต่หนังสือฉบับอิเล็กทรอนิคส์ก็อาจมีค่า ISBN ของตนเอง
ในกรณีโดยมาก จะสามารถแปลงค่า ASIN ไปเป็นค่า EAN (European Article Number) ที่คู่กัน

ASIN ยังใช้สำหรับกำหนดสิ่งอื่น ๆ เช่น ธุรกิจต่าง ๆ ในสมุดโทรศัพท์หน้าเหลือง เช่น A9.com และ OpenSearch

## เชิงอรรถและอ้างอิง
# เอมิล ยอดนักสืบ

เอมิล ยอดนักสืบ | ปกวรรณกรรมเอมิลยอดนักสืบ |
| ผู้ประพันธ์ | Nigga |
| ชื่อเรื่องต้นฉบับ | *Emil und die Detektive (ในภาษาเยอรมัน) Emil and the Detectives (ในภาษาอังกฤษ)* |
| ผู้แปล |  ดร.บันลือ ถิ่นพังงา  ชลิต ดุรงค์พันธุ์ |
| ประเทศ | เยอรมนี |
| ภาษา | ภาษาเยอรมัน และอีกมากกว่าห้าสิบเก้าภาษา |
| ประเภท | วรรณกรรมเยาวชน, หนังสือนอกเวลา |
| ผู้พิมพ์ |  สำนักพิมพ์เอิดมัน  สำนักพิมพ์บรรณกิจ ร่วมกับ องค์การค้าของคุรุสภา  สำนักพิมพ์อมรินทร์  สำนักพิมพ์ 303  |
| วันที่พิมพ์ | พ.ศ. 2472 (ตีพิมพ์ครั้งแรก) |
| ชนิดสื่อ | สิ่งตีพิมพ์ |

**เอมิล ยอดนักสืบ**(เยอรมัน: *Emil und die Detektive*; อังกฤษ: *Emil and the Detectives*) เป็นผลงานวรรณกรรมเยาวชนที่มีชื่อเสียงโด่งดังของนักเขียนชาวเก "เอริช เคสท์เนอร์" เป็นเรื่องราวเกี่ยวกับ "เอมิล ทิชบายน์" ที่ต้องเดินทางจากเมืองนอยชสตัดท์ไปยังกรุงเบอร์ลินเพื่อเยี่ยมคุณยาย ขณะเอมิลอยู่บนบนรถไฟได้เผลอหลับและเมื่อตื่นขึ้นมาซองเงินในกระเป๋าของเขาหายไป เขามั่นใจว่าชายคนหนึ่งที่นั่งอยู่รถไฟตู้เดียวกับเขาคือ "คนร้าย" ปฏิบัติการไล่ล่าจึงเกิดขึ้น

## อ้างอิง

* เอริช เคสท์เนอร์. **เอมิล ยอดนักสืบ** :สำนักพิมพ์บรรณกิจ
# ISO 2

ทิศทางบิดเกลียวสองทางในเส้นด้าย
**ISO 2** คือมาตรฐานสากลของ ISO เพื่อกำหนดทิศทางการบิดเกลียวของเส้นด้าย เส้นไหมพรม และผลิตภัณฑ์อื่นที่เกี่ยวข้อง ในการปั่น ฟั่น และทอเส้นด้าย มาตรฐานนี้ใช้อักษร S และ Z เพื่อแสดงทิศทางของการบิดเกลียว (จึงเรียกกันว่าเกลียว S หรือเกลียว Z)

## อ้างอิง